# Vissac e Auteirac

Vissac e Auteirac (Vissac-Auteyrac en francés) z-es una comuna auvernhassa situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia

Altitud mejana 850 m.

### Perimètre delh territòri

Comunas confrontantas de Viçac e Autairac :
| | Senta Gènia de Vilanòva | Fins-Sent-Genèis |
| Maserac d'Alèir | | Vazeilles-Limandre |
| Sent Arconç d'Alèir | Siaugues-Sainte-Marie | |

## Toponimia
### Autairac

S'i tròba una chapèla sola. Auteyrac z-es escrit sus la mapa alh nòrd-oèst d'Autairac, en realitat a Sorlhac. Las fòrmas ancianas son : Autariacum en 1078, Ecclesia de Alteraco en 1127, Ecclesia Alteriaci, vès 1128, El Mas d'Altairac alh secle XII, Aultayrac, Autayrat en 1379, Aulteyrat en 1398, Alteyrac en 1401, Parochia B. Mariae de Alteyraco en 1467, Auteyrac en 1587.
La prononciacion aproximativa a Sent Èble z-es [uti'ɾa].
Segon Dauzat, Autairac ven delh nom germanic d'òme Authari, ambelh sufixe -iacum.

### Sorlhac

Sorlhac z-es escrit Auteyrac sus la mapa actuala; z-èra marcat a part, alh nòrd-oèst d'Autairac, sus las mapas pus ancianas. Las fòrmas ancianas son : Villa quam vocant Sortiacum (compréner Sorliacum) en 999, Sorliac en 1134, Sorlac alh secle XII, Mansus de Sorlhac en 1461, Sourliac en 1587.
La prononciacion aproximativa a Sent Èble z-es [su'ɾja].
Segon Dauzat, Sorlhac ven delh nom latin d'òme Sorilius , ambelh sufixe -acum. Un nom de dieu gallic Sorillios sembla atestat.

### Curmilhac

Las fòrmas ancianas son : In villa quœ dicitur Crumiliaco en 888, Crumilhac en 1247, Mansus de Crumilhaco en 1459, Curmilhac en 1460, Curmillac en 1820.
La prononciacion aproximativa a Sent Èble z-es [kyɾmi'ja].
Segon Dauzat, Curmilhac ven delh nom (latin ?) d'òme inatestat *Crumilius, varianta de *Cremilius, ambelh sufixe -acum. Metatèsi (Cru- > Cur-) alh secle XV (o davant).

### Viçac

Veire a l'article.

## Istòria

En 1789, Autairac, dependiá de la província d'Auvernhe, de l'eleccion de Briude, de la subdelegacion de Lanjac e delh ressòrt de Riam. Sa gleisa parochala, diocèsi de Sant Flor e archipreirat de Lanjac, z-èra delh vocable de Nòstra Dòna. Per decret delh 28 de junh de 1810, lo chapluòc de la sucursala d'Autairac saguèt transferit a Sorlhac. La mapa IGN actuala plaça Auteyrac aquí ont èra Sorlhac. L'emplaçament delh vertadèir Autairac z-es alh sud-èst, ont se tròba una chapèla sola.
Lo 1èir de setembre de 1972, Viçac e Autairac fusionèron per fusion associacion; pus exactament, per l'administracion, Autairac venguèt Viçac e Autairac : l'anciana comuna de Viçac (43266) es marcada en prumèir, mas lo n° INSEE es lo d'Autairac. Lo 1èir delh mes lòng de 1983, la fusion associacion saguèt transformada en fusion simpla. Alh moment de la fusion, las comunas èran de populacion comparabla. L'ostau de comuna es dins l'ensemble de vialatges format per Lachaud (*La Chaum : La Chalm en 1310), a Viçac, e Curmilhac, a Autairac.

## Administracion

Lista delhs cònsols successius :
| Periòde | Periòde | Identitat | Etiqueta |
| 2014 | (2026) | Michèle Malfant | |
| març de 2008 ? | 2014 | Roger Portal | |
| | 2008 | | |
| 1948 | 1983 | Albert Bertrand | UDR |
| | 1948 | | |
| Totas las donadas son pas encara conegudas. |||||

## Demografia Autairac pueis Viçac e Autairac

modificar « persona »  v · d · m 
Evolucion demografica Populacion comunala actuala (2013): 337, totala: 342 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 490 | 374 | 486 | 440 | 466 | 451 | 452 | 433 | 468 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 452 | 460 | 455 | 672 | 531 | 524 | 513 | 500 | 506 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 456 | 513 | 455 | 343 | 321 | 322 | 310 | 268 | 277 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 240 | 225 | 404 | 379 | 284 | 299 | 322 | 327 | 331 338 |
| 2009 | 2010 |
| 336 341 | 336 341 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* en 1972, fusion amb Viçac
* En 2018 la populacion èra de 317 abitants e la densitat èra de 18,54 ab/km².

## Ligams extèrnes

* Viçac e Autairac sobelh site de l'Insee

## Nòtas

* ↑ http://www.jornalet.com/nova/5910/la-vau-de-dieu-la-rintrada-se-passa-plan-amb-la-nova-calandreta
* 1 2 Augustin Chassaing, Antoine Jacotin Dictionnaire topographique... de la Haute-Loire, 1907, p. 12 https://gallica.bnf.fr/ark:/12148/bpt6k392965/f61.item
* 1 2 3 Enquèsta delh contributor en 2024
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 39
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 272 https://gallica.bnf.fr/ark:/12148/bpt6k392965/f321.item
* ↑ Albert Dauzat, La toponymie française, buts et méthodes...
* ↑ Augustin Chassaing, Antoine Jacotin Dictionnaire topographique... de la Haute-Loire, 1907, p. 104 https://gallica.bnf.fr/ark:/12148/bpt6k392965/f153.item
* ↑ INSEE
* Portal d'Auvèrnhe